
mala foto-biblioteka — uz svako svjetlo 


Mnogi su foto-amateri još i danas pod utjecajem zastarjelog 
shvaćanja, koje potječe iz doba kad se snimalo svjetlosno slabim 
objektivima i slabo osjetljivim pločama i filmovima, i misle da 
se može fotografirati samo ljeti, za lijepog vremena s mnogo 
svjetla. No, od tog doba fotografska je tehnika znatno napre- 
dovala i stvorila različita savremena sredstva pomoću kojih 
možemo snimati pri svakom svjetlu, tako da ne moramo čekati 
na sunčani dan da s kamerom izađemo napolje. Zapravo su 
uvjeti za snimanje uvijek povoljniji nego što to mi sebi zami- 
šljamo. Ali, mi se novim tehničkim sredstvima u fotografiji još 
dovoljno ne služimo. 

Što da radimo, na primjer, na izletu ili odmoru, kad nam je 
film u kameri, imamo slobodnog vremena, imamo volju za snima- 
nje, a nebo se naoblačilo, zamaglilo ili je počela sipiti kišica? 
Zar da čekamo da se pojavi sunce; i da tako možda propustimo 
i pokoju izvanrednu priliku da napravimo snimak pri nekom naro- 
čitom svjetlu ili uz neki poseban »štimung«, koji je stvorilo takvo 
vrijeme? A šta bismo učinili u slučaju da nešto baš moramo sni- 
miti bez obzira na to kakvo je vrijeme, a iskustva za snimanje — 
osim pri sunčanom svjetlu — nemamo? 


Današnja fotografija ne poznaje ograničenja; čovjek može 
snimati čitavu godinu, jer mu sredstva moderne tehnike omo- 
gućuju stalnu aktivnost. Kad više ne možemo snimati pri danjem 
svjetlu, tj. u vrijeme kad su. iscrpene mogućnosti svjetlosno jakih 
objektiva i visokoosjetljivog filma, imamo umjetno svjetlo i bljes- 
kalice. Na nama je da ta sredstva i njihove mogućnosti upoznamo 
i da se njima služimo kad se god za to ukaže potreba. 


put do slike 


Objekt koji želimo snimiti mora biti osvijetljen. Leće u 
objektivu naše kamere sabiru svjetlo koje se s objekta odražava 
i prenose umanjenu optičku sliku u tamnu komoru kamere. Kako 
tu sliku vidimo na mutnom staklu tako će se ona ocrtati i na 
sloju osvjetljivom na svjetlo, kojim je tanko premazana površina 
filma ili ploče. Optički crtež umanjene i zgusnute slike je izvan- 
redno fin. Objektivi prema svojoj kvaliteti i žarišnoj dužini mogu 
ocrtati do 150 crtica na jednom kvadratnom milimetru! Ovaj 
maksimalni broj crtica mogu oštro registrirati samo niskoosjetljivi 
filmovi i ploče, kod kojih su bromosrebrna zrnca u sloju sitno 
raspoređena. 


Svjetlo se s pojedinih predmeta odražava u bezbroj sitnih 
tačkica, a svaka od njih slična je slamci u snopu slame. Tako 
se, na primjer, jedna sjajna tačkica u zjenici oka osobe koju 
portretiramo odražava kao snop svjetla, koje objektiv prenosi i 
ocrtava na sloju ploče ili filma. 


Pri crtanju svjetlom odvija se veoma zanimljiv pro- 
ces. Kad na osjetljivi filmski sloj padnu zrake svjetla, one na nj 
djeluju prema svojoj jačini i na njemu ostave svoj trag. Svjetlo 
se sudarilo sa sitnim kristalićima halogenog srebra, koji su sitno 
raspoređeni u želatinskom sloju i — poput uboda iglom u našu 
kožu — svaka tačkica iz snopa svjetla djelovala je na osjetljive 
kristaliće na koje je naišla na svom putu, bombardirala ih, 
rascijepala_ molekulu, razdvojila brom od srebra i oduzela im 
moć spajanja. Tako se, eto, ocrtala slika. Ona je još »latentna«, 
pa je još ne možemo — a niti smijemo — gledati, a pojavit će 
se tek onda kad film stavimo u tekućinu u kojoj su otopljene 
neke kemikalije, a nazivamo je razvijačem. 

Dok je tok snimanja bio ovisan o fizikalnom djelovanju koji 
vrši svjetlo, daljnji tok rada većim dijelom ovisi o kemijskom 
postupku, zbog čega fotografiranje i nazivamo fizikalno-kemijskim 
postupkom. 


svjetlo objekt : kamera lat. slika negativ = poritiv 


svjetlo crta 


Da bi se slika oštro ocrtala i trajno zadržala na osjetljivom 
sloju ploče ili filma, potreban je »fotografski učinak«, koji se 
sastoji od jačine i količine svjetlosne energije kojom u 
času snimanja raspolažemo. 

«Jačina svjetla na objektu koji ćemo snimiti mora nam 
biti poznata, da bismo prema njoj mogli odrediti veličinu otvora 
za prolaz svjetla kroz objektiv (brojku zaslona), a zatim i 

količina svjetla kojim ćemo normalno osvijetliti ili ekspo- 
nirati sloj na filmu ili ploči, pri čemu moramo uzeti u obzir i 
osjetljivost negativ materijala na kojemu snimamo. 

Svjetlo se veoma često mijenja, a prema svojim kvalitetama 
ono različito djeluje na film. Stoga i nije čudo da su promjene 
koje nastaju u svjetlu predstavljale problem u toku dosadašnjih 
stotinu godina fotografije, jer se intenzitet svjetla može veoma 
teško prosuditi odoka. Danas to više nije problem, jer se možemo 
poslužiti električnim mjerilom za svjetlo, koje u svakom slučaju 
objektivno pokazuje kojom jačinom svjetla za snimanje raspo- 
lažemo. Time je fotografiranje postalo sigurnije nego što je bilo 
u prošlosti, kad je ovisilo o skupo plaćenom iskustvu ili o sreći. 

Evo na temu »svjetlo 
crta« jednog primjera, ka- 
kav često vidimo u savre- 
menoj fotografiji. U tam- 
noj prostoriji pred tamnom 
pozadinom čovjek crta po 
zraku svjetlom — džepne 
svjetiljke, čiji se trag ocr- 
tava na filmu. Na kraju se 
bljeskavim svjetlom  osvi- 
jetli i osoba koja je taj 
crtež svjetlom izvela. Ta- 
kvom se tehnikom snima- 
nja mogu stvoriti veoma 
interesantne slike, pa i 
one ako posjeduju sve 
potrebne komponente mo- 
gu predstavljati umjetničku 
vrijednost koju će svatko 
cijeniti. 


promjene u svjetlu 


Jačina sunčane svjetlosti ljeti, oko podneva, na ekvatoru 
iznosi oko 300.000 luksa. Na našoj geografskoj širini ima jačinu 
oko 50.000, u jesen i u proljeće opada na 25.000, a zimi na 
10—12.000 luksa. Time nastaju i razlike u ekspozicijama. Motiv 
koji smo ljeti pri zaslonu 8 eksponirali 5/4 sekunde, moramo 
u jesen i u proljeće snimati sa 1/ag, a zimi sa "/,; sekunde. Sličnu 
razliku u ekspozicijama imamo između jutarnjih i podnevnih sati, 
kao i između vedrog, slabo ili jako naoblačenog neba. 


Nagli prelaz tonova od crnine u bjelinu stvara kontrast. 
Razlika u tonovima ima pri raznim promjenama u svjetlu i 
različit omjer. Ljeti pri vedrom sunčanom danu s bijelim oblacima, 
kad sve oko nas igra u bogatstvu tonova, živih boja i svih 
njihovih nijansa, omjer može iznositi čak 1 : 1000. 


Normalna razlika između svjetlog i tamnog objekta 
snimljenog na suncu može u slici imati omjer 1:30. Bogatstvo 
tonova iz prirode u slici se reducira. Film može registrirati veoma 
velik raspon tonova, ali dobar fotografski papir može ih donijeti 
samo u omjeru 1:30, i to onda ako je gradacija papira prila- 
gođena karakteru negativa. 


Zastrto nebo smanjuje bogatstvo tonova, tako da 
razlika između crnog i bijelog u slici opada na 1:15, a na 
snimkama pri tmurnom vremenu s teškim gustim oblacima, zatim 
po kiši, magli, u predvečerje itd. opada na 1:8, 1:4 ili na 
još manje. Što je razlika u tonovima veća povećava se kontrast 
u slici, koja time dobiva jače grafičko djelovanje. 


Izravno sunčano svjetlo pri vedrom danu stvara tamne sjene, 
koje pojačavaju kontrast. Da bi kontrast bio što manji, moramo 
ekspoziciju odrediti na sjene ako u njima želimo imati sve poje- 
dinosti. Kad je nebo zastrto tankim slojem oblaka kroz koje 
se još probija dosta sunčane svjetlosti, imamo raspršeno svjetlo, 
koje daje mekane_i prozračne sjene, tako da ekspozicije ostaju 
jednake kao pri snimanju za vedrog dana. 


ari Pr sp e e. mrva ve 
Crno-bijeloj fotografiji nedostaju boje. Sliku gradimo 
od niza crno-sivo-bijelih tonova. Svjetlo je naš grafički 
element, koji svojim promjenama u jačini utječe na karak- 
ter slike stvarajući u njima kontrast. 


IL. EEE 

kamera 


Kao što se slikari služe bojama i ki- 
stovima tako je nama za »crtanje svje- 
tlom« potrebna kamera. Ona je naš 
alat, pomoćno sredstvo kojim dolazimo do 
fotografske slike. Kamera_ ima mnogo, 
složivih ili čvrsto građenih, zrcalno-refleksnih s jednim objektivom 
ili dva objektiva, za snimanje na filmovima ili pločama, a po. 
formatima: minijaturnih, srednjih i velikih. Ima ih bezbroj vrsta ' 
jer se fotografska industrija brine da na tržište neprestano izba- 
cuje nove, privlačnije, manje ili više automatizirane tipove 
s manje ili više kroma, sa slabim ili vrlo jakim objektivima pa 
su prema tome neke jeftinije, a druge i vrlo skupe. ' 


objektiv 


Naziv »objektiv« nastao je po njegovim leća j 
okrenute prema objektu koji Zahi. Teđna od oašnth kid a 
objektiva je njegova svjetlosna jačina. Statistike pokazuju da 
ljudi veoma slabo iskorištavaju svjetlosnu jačinu objektiva jer se 
95 odsto slika snima srednjim brojkama zaslona: 5,6 i 8 a samo 
5 odsto punim otvorom objektiva 1 :2 ili 2,8. Stoga se postavlja 
Pitanje: Zašto imamo svjetlosno jake i skupe objektive kad se 
njihov kapacitet tako malo iskorištava? Naš objektiv ima .veliku 


rezervu u svjetlosnoj jačini i ona se može vrlo dobro iskoristiti 
S 1 ) oristit 
za fotografiranje pri slabom svjetlu. dai 


Na objektivu je zabilježena oznaka njegovog punog otvora 
na pr. 1:2, 2,8 ili 3,5. Brojke zaslona označuju odnos veličine 
tog otvora prema žarišnoj dužini. Manja brojka zaslona znači da 
kroz objektiv prolazi više svjetla, pa prema tome treba 
da ekspozicija bude kraća. Kao primjer razlike u ekspozicijama 
među brojkama zaslona neka posluži ova ljestvica. 


EE = e. LE RK 
Ekspozicija pri zastrtom nebu. Film. 17/10. 


č Te O Hr2la 1:28 TA “u:B6 ogles igrama 
1/ 500 U/ 250 1), 125 U 60 1 30 ji 15 v 8 


mi S E o A 

osjetljivost na svjetlo 


Na svakoj kutiji s pločama ili filmom nalazi se oznaka nji- 
hove osjetljivosti na svjetlo. U Evropi se najčešće označava u 
desetinama DIN stupnjeva, pri čemu svaka razlika 3/10 na više 
znači povišenje osjetljivosti za dvostruko, pa zbog toga moramo 
i eksponirati za polovicu kraće. U Americi se upotrebljavaju 
oznake u ASA stupnjevima, a neke se tvornice još uvijek drže 
starih oznaka u »SCH« (Scheiner) stupnjevima. Postoji još neko- 
liko oznaka, koje se upotrebljavaju samo za tehničke materijale. 

Razlike među oznakama osjetljivosti na svjetlo: 


DIN 14/10 17/10 20/10 23/10 26/10 
ASA 16 32 64 125 250 

SCH 24 27 30 33 36 

Razlika u 

ekspoziciji "30 Ve“ Vas "oso "/5o0 


Pri snimanju uz slabije svjetlosne okolnosti uzet ćemo osje- 
tljiviji film, koji će nam dati kraću ekspoziciju da možemo sni- 
mati i iz ruke. Visoka osjetljivost ide, dakle, u prilog snimanju 
»pri svakom svjetlu«, : 3 


EKSPOZICIJE ZA DAN BEZ SUNCA 
Otvorena pokrajina s opređem, film 17/10. DIN, zaslon 4. 


Mjeseci Deša lako Tmurno 
zastrto zastrto 

V, VI, VII, VIII "/eo "a9 Vis 

II, IV, IX, X 1/39 Vas UA 

XI, XI, 1, 11 18 Va V, 


Stavimo li u kameru film od 20/10 DIN, imat ćemo uz zaslon 
4.i zastrto nebo, umjesto "4, sekunde, polovicu kraće, tj. 1/95 
sekunde; s filmom od 23/10 pri istim okolnostima -1/x59, a s filmom 
od 26/10 čak "/sog sekunde. 

PANNEAU Foto Ante Brkan 
Snimak na Ferrania filmu 19/10 DIN, povećano na Fokembrom-Ekstra, 


tragovi svjetla 


trag. Dužom ekspozicijom dajemo slabijem svjetlu priliku da se 
ocrta na filmu, a na mjestima gdje nema svjetla ostat će i u 
slici tama. 

Gornja slika prikazuje »zapažanje svjetla«, koje prodire u 
sobu i kroz spuštene kapke. Raspon u tonovima je malen, slika 
se sastoji od malo svjetla i mnogo tame. U takvim prilikama 
važan je dobar raspored svjetlih mrlja na tamnoj plohi, da bi 
se postigla ravnoteža među tonovima. 


dani bez sunca 


Nisu svi dani u godini sunčani. O tome meteorolozi vode 
tačne statistike. Naš bi rad bio jednostran, bez odvažnosti i 
poduzetnosti kad bismo se ograničili samo na snimanje pri lije- 
pom vremenu. Zašto da ne snimamo i onda kad to ne čine mnogi 
drugi i da u snimcima ne pokažemo nešto osobito, što se uvijek 
ne vidi? 

U prirodi ima mnogo motiva koji dolaze do svog pravog 
izražaja tek pri mirnom raspršenom svjetlu i tamnom nebu. Često 
i samom karakteru motiva pristaje sumorna rasvjeta, što nam 
lijepo ilustrira ova slika majstora Kocjančiča. 


Budući da na dane bez sunca nema velike razlike između 
svjetla i sjene, a za dobru sliku potrebni su nam efekti, razlika 
u tonovima — uz tamne da imamo i svjetle tonove — to moramo 
našu taktiku snimanja usmjeriti u pravcu traženja takvih objekata 
ili motiva koji svojim svjetlinama stvaraju kontrast, kao na pri- 
mjer, bjelina puta, razlika u boji biljaka, svjetlije mjesto među 
oblacima itd, 


PUT KROZ POLJE Foto Peter Kocjančič 


Ova slika, snimljena pri 
oblačnom — vremenu, bila 
je dosada 2 puta nagra- 
đena na međunarodnim 
izložbama i 12 puta repro- 
ducirana u izložbenim ka- 
talozima, a na Roleiflex 
1atječaju dobila je 5. na- 
gradu. 


«Kamera  »Vitesa«,  Izopan 


ARHITEKTURA 
Foto Slavko Ollrom 


F 17/10 DIN, zaslon 11, 
eksp. '/go sek., u 11 sati, 
žuto-zeleni filtar. 


motivi na suncu 


Kao što na glasoviru postoji klavijatura tonova tako i u slici 
snimljenoj pri sunčanom svjetlu imamo čitav niz tonova, počevši 
od potpuno tamnih, preko ljestvice sivih tonova raznih gustoća, 
do vršnog svjetla i bjeline, koliko nam je samo fotografski papir 
može dati. 


Kad je zrak bistar i dan vedar, osobito odmah poslije kiše, 
snažno djeluje izravno sunčano svjetlo, jer dolazi do nas bez 
zapreka. Ono osvjetljava objekte prilično tvrdo i nema onih 
blagih prelaza iz svjetla u sjenu kao što ih imamo kad se 
zrake svjetla sukobljuju u zraku sa česticama vlage i na njima 
se raspršuju. Takav je slučaj i na ovoj slici, koja je snimljena 
oko 11 sati, kad je zrak već prilično zasićen isparavanjem vode. 
U. toj slici dobro je iskorištena refleksija svjetla s bijelog kamena, 
tako da su rasvijetljene i sjene, a filtar pred objektivom zadržao 
je plave zrake, zbog čega je nebo dobilo svoj ton. 

osjetljivost na boje 


Osim osjetljivosti na svjetlo, svaka vrst negativ materijala 
posjeduje i neka druga svojstva, kao što su: osjetljivost na boje, 
gradacija, zrnatost i tako dalje. 

U crno-bijeloj fotografiji boje iz prirode prenosimo u tonove. 
Na filmu se ocrtavaju i djeluju samo »svjetline boja«, koje neka 
vrsta filma može, a druga ne može registrirati. 

ORTOKROMATSKI emulzioni sloj na filmu ili ploči osjetljiv je 
na 4 boje iz spektra, i to: na ljubičastu, plavu, ima povišenu 
osjetljivost na zelenu i žutu, ali nije osjetljiv na narančastu i 
crvenu, koje će u slici izgledati crne. 

ORTOPAN (Izopan) osjetljiv je na 5 boja, tj. ima, uz nave- 
dene, povišenu osjetljivost i na narančastu, ali nije osjetljiv na 
crvenu, Takvi su filmovi obično od 13 do 17/10 DiN. 

PANKROMATSKI film je osjetljiv na svih 6 spektralnih boja, 
tako da i crvena u slici ima sivi ton. U prometu se obično nalazi 
u osjetljivosti na svjetlo od 16 do 20/10 DIN. 

SUPER-PANKROMATSKI je osjetljiv na sve boje spektra i ima 
povišenu osjetljivost na crvenu, koja će u slici biti svjetlosiva. 


karakteristike filma 


Osjet. na svjetlo 1014/10 16—19/10 2026/10 DIN 


Ekspozicija duža normalna kraća 
Gradacija briljantna normalna mekanija 
Konturna oštrina vrlo dobra dobra manja 
Zrnatost sitna normalna — grublja 
Moguć. povećanja velika normalna manja 


Ne može svatko nositi dvije kamere ili posjedovati najnovije 
tipove kamera kod kojih se mogu filmovi izmjenjivati u sprem- 
nicama, pa se zato držimo »zlatne sredine« — srednje univerzal- 
nog ortopan i pan filma od 17/10 DIN. 

Kad snimamo pri tmurnom vremenu, imamo i nekih prednosti: 
boje u prirodi prividno se gube, nisu više tako intenzivne kao 
kad sja sunce, pa ih naš film lakše registrira. U takvom slučaju 
suvišna je korekcija boja pomoću filtara. 

oštrina u dubinu 


Na nekim kamerama pričvršćene su tablice ili im je na objek- 
tivu ugravirana ljestvica s brojkama koje pokazuju kojim zaslonom 
postižemo određenu oštrinu u dubinu, na primjer, od 3 do 10 
metara. Te su tablice izračunate tako da neoštrina u slici teoretski 
zadovoljava iako je ona praktički u slici znatno veća. Naime, u 
praksi se pokazalo da nam oštrina u dubinu nije uvijek potrebna, 
naročito kad želimo malom neoštrinom pojačati neki »štimung«, 
Kao primjer neka posluži slika »Tmurni dan« u knjižici MALE 
FOTO-BIBLIOTEKE br. 1 »Motivi svagdje« na str, 44, gdje neoštrina 
u dubinu slike nimalo ne smeta nego, naprotiv, dobro djeluje, 
jer pojačava utisak kišne maglice u zraku, 


kompromis 


U prvom redu, da li je uopće potrebno da svaki snimak 
bude potpuno oštar? Ako to mora biti, jer je za sliku važno da 
sve što ona prikazuje bude oštro ocrtano, onda nam ne preostaje 
drugo nego da kameru stavimo na tronožac, zaslon u objektivu 
smanjimo i snimamo dugom ekspozicijom. Ali, ako u pozadini 
slike nemamo ništa važno ili nam je objekt snimanja plosnat, 
kao na primjer neka scena uz zid, zašto da ne snimamo većim 
otvorom zaslona, kao što su 1 :4, 2,8 ili 2 i kraćom ekspozicijom? 
Oštrinom možemo naglasiti samo ono što je za sliku važno, a 
sve nevažno neka se gubi u neoštrini, to prije što i naše oko, 
kad gledamo sliku, privlači oštrina. Tu, dakle, imamo jedan kom- 
pozicioni element o kojem također moramo voditi računa, jer on 
može pojačati djelovanje slike. 


U drugom redu, postoji opće poznati trik da se pri snimanju 
punim otvorom objektiva biraju plosnati objekti, koji sami po 
sebi zaslanjaju pogled u daljinu, tako da nam oštrina u dubinu 
nije potrebna. 


Pogledamo li slike poznatih majstora fotografije, koje se 
štampaju u raznim časopisima i godišnjacima, naići ćemo na 
potpuno neoštre slike. Često će neoštrina u jednom pokretu dati 
slici bolju dinamiku nego što je može dati savršeno oštar snimak, 
u kojem oštrina čini pokret zamrznutim i ukočenim. 


Sve, dakle, govori u prilog snimanja u raznovrsnim svjetlo- 
snim okolnostima, a na nama je da taktiku statičkog snimanja 
zamijenimo taktikom dinamičkog snimanja. 

promjene u prirodi 


Naziv »atmosfera« obuhvaća sve promjene koje se u 
pojedino godišnje doba i doba dana odigravaju u uzdušnom 
plaštu koji obavija našu Zemlju, kao što su: oblaci, magla, vjetar, 
isparavanje zemlje, zatim oborine: kiša, rosulja, snijeg itd. 

Oblaci su kondenzirana vodena para, koja se skuplja u 
atmosferi kad je uzduh njome zasićen. Oni stvaraju često fanta- 
stične oblike, koji se, nošeni vjetrom, neprestano mijenjaju. Sni- 
mljeni uz neki motiv daju slici poseban »štimung«. Svaka slika 
pokrajine bit će ljepša ako u njoj umjesto praznog neba imamo 
oblake. Za sliku se može iskoristiti svaka neujednačenost u svje- 
tlini oblaka, Kroz rupe među oblacima pojavljuje se plavo nebo 
ili kroz njih probija sunce, što foto-amateru daje priliku da na- 
pravi efektne snimke. Osobito je česta tema u takvim snimcima 
»zalaz sunca«, na primjer uz vodu, na kojoj stvara izvanredne 
reflekse. 


Zračnu perspektivu čini magla. Ona je za ve- 
ćinu ljudi neugodna pojava. Za oduševljenog foto-amatera ona 
može biti neugodna samo onda kad mu potpuno sprečava foto- 
grafiranje. Inače motivi u magli mogu dati zanimljive slike, koje 
će ljudi uvijek rado gledati. Za snimanje je najpogodnija pro- 
zračna maglica kroz koju vidimo 30 do 50 metara daleko. Takva 
maglica zastire pogled u daljinu, a objekti koje vidimo uzdižu 
se pred nama kao kulise. Na slici ostaje samo ono što je bitno, 
a to je objekt zbog kojeg neki motiv snimamo. Sve ostalo, što i 
inače često slici smeta, izgubi se u magli. U slici naročito lijepo 
djeluje magla kroz koju probija sunce, kao što se kojiput može 
doživjeti u šumi. 

Zračnu perspektivu čini baš ona lagana srebrnasto-siva ma- 
glica koja »visi u zraku«. Ona snimcima, osobito u protivsvjetiu, 
daje dojam prostora i ima neku posebnu draž. 

Magla djeluje u slici uvijek neobično. Nju može vjerno repro- 
ducirati jedino fotografija. Predmeti u magli postepeno iščezavaju, 
boja je nestalo a ostaju nam samo »sive vrijednosti« u dosta 
uskoj ljestvici tonova. Gusta magla nije fotogenična; ona previše 
zastire pogled i daje slike s plosnatim djelovanjem. Magla bilo 
koje gustoće u slici djeluje kao simbol jeseni. 


MAGLA U ŠUMI Foto Julije Brežan 


Čovjek kao stafaža u slici daje pravi odnos veličine. Bez njega stabla bi 
nam se činila manjima nego u stvari jesu. 

motivi iz prirode 

Pokrajine i ostali »slikoviti motivi« mogu dobro djelovati i 
onda kad ih snimimo pri »lošem« vremenu, Belgijanac Leonard 
Misonne posvetio je čitav svoj život snimanju pokrajina pri vre- 
menu koje se može nazvati »atmosferskim neprilikama«. Njegov 
su specijalitet bile blatnjave ceste, motivi po kiši, magli, blju- 
zgavici, veličanstvena igra oblaka i ostale izvanredne pojave u 
prirodi. Zato i nije čudo što je na izložbama pokupio mnoštvo 
zlatnih medalja, jer su se njegove slike isticale od slika ostalih 
autora baš time što je on tražio izvanredne prirodne pojave i 
dramatske scene, i snimao ih u vrijeme koje bi mnogi nazvali 
»nemogućim za snimanje«. 


fotogeničnost 


Zanimljivo je isti motiv snimiti u razno godišnje doba i pri 
raznim svjetlosnim okolnostima, na primjer ljeti pri sunčanom 
svjetlu, a drugi put u koje drugo godišnje doba i uz drugu 
rasvjetu. Takvi će nam snimci potvrditi činjenicu da jednom 
motivu samo jedan »štimung« najbolje pristaje. To se naročito 
može preporučiti planinarima foto-amaterima, koji imaju najviše 
prilike da dožive razne promjene, prirodne fenomene, fantastične 
igre oblaka, dizanje magle, probijanje sunca kroz maglicu u 
šumi i tako dalje. 

Ima osoba čiji portret u slici nikad ne izgleda dobro. Tako 
i u prirodi- ima motiva koji nikad ne djeluju slikovito, pa se i za 
njih kaže da nisu »fotogenični«. Neki motivi, ako ih snimimo pri 
tmurnom vremenu, potpuno gube svoj čar, a drugi opet pri sun- 
čanom svjetlu ne djeluju tako dobro kao kad ih snimimo po 
kiši. Svaka zgrada izgledat će plosnato, mrtvo i bez plastike 
ako je snimimo pri oblačnom vremenu i raspršenom svjetlu, jer 
njima bolje pristaje sunčano svjetlo i sjene. Tako je i sa sni- 
manjem djece ili cvijeća, kojih će slike djelovati najbolje ako ih 
snimamo na suncu, jer im ono najbolje pristaje. 


Svako godišnje doba pruža motive kojima i svjetlo 
tog godišnjeg doba najbolje pristaje. Zato će oni motivi 
kojima ne pristaje sunčano vrijeme doći do punog izra- 
žaja pri oblačnom ili tmurnom vremenu, koje djeluje mirno 
i izjednačeno, pa slika djeluje slikovitije. 

NA VRHU Foto Milan Šober 
Roleiflex, Ferrania film 19/10 DIN, u Fužinama, ljeti predvečer, zaslon 5.6, 
eksp. !/s sek. Tamnožuti filtar. 


atmosferske promjene 


Svakodnevne promjene u prirodi stvaraju mnoštvo »ozračja« 
i mnoštvo različitih »ugođaja«. Za snimatelja koji u prirodi traži 
takve prizore jedno od najvažnijih mjesta bez sumnje zauzimaju 
oblaci. Oni svojim uvijek novim oblicima i raznolikom gusto- 
ćom prave dramatsku igru u zraku, a čas kasnije nestane svjetla 
i sve se stopi u jednoličnu sivu masu. 


O tome kako treba »biti u pravi čas na pravom mjestu« i 
»okinuti u pravi čas« na kameri bilo je govora u knjižici MALE 
FOTO-BIBLIOTEKE br. 1 »Motivi svagdje« na strani 10. 

kad kiša pada 


Premda kišno vrijeme mnogi, naročito gradski ljudi, smatraju 
neugodnim, ono za snimanje može biti interesantno, jer motivi 
dobivaju nov izgled, a u dobro zahvaćenom snimku mogu dje- 
lovati veoma impresivno. Motiv po kišnom vremenu često može 
dati zapaženije slike nego kad je snimljen pri lijepom vremenu. 

Pokrajine pružaju razne prizore, prije kiše, za vrijeme dok 
kiša pada, a naročito kad se nakon kiše pojavi sunce. Ima tu 
i drugih pojava, kao što su: tamni oblaci koji prijete kišom, kiša 
koja pada u daljini i pravi kišnu zavjesu na nebu, kad kiša poput 
maglice zastire pogled u daljinu, isparivanje zemlje ljeti poslije 
kiše i tako dalje. 


Glavne značajke kišnog dana u gradu jesu: odsjaj mokrog 
asfalta i — kišobrani. Te dvije značajke, zajedno sa svim mogućim 
pojavama do kojih dolazi na prometnim gradskim ulicama, trgo- 
vima, parkovima, tržnicama, kolodvorima itd., pružaju obilje mo- 
tiva za foto-amatera u gradu. 


Promjena u vremenu donijela je i promjenu svuda oko nas. 
Svagdje se pojavljuju novi prizori. Jedna šetnja kamerom po 
kišnom vremenu može dati obilnu žetvu motiva, počevši od 
refleksa na kockama pločnika; lokvica vode na kojoj se odra- 
zuju zgrade; ljudi na kiši i njihov odnos i borba s njom; spome- 
nici na kojima se pojavljuju vršna svjetla, jer voda pravi odraze 
svjetla na tamnoj bronci, i razna druga zapažanja koja mogu 
unijeti raznolikost u kolekciju snimaka svakog amatera. 


Da bismo u slici imali poželjnu briijancu, dobro je snimati 
u protivsvjetlu. Debele kapi kiše moći ćemo dobiti u snimak ako 
ih snimamo u protivsvjetlu, ali prema tamnoj pozadini. Kod 
kratkih ekspozicija kapljice kiše uopće se ne bi u slici vidjele, 
jer bi bile zahvaćene poput sitnih tačkica. Zato je bolje u takvom 
slučaju snimati dužim ekspozicijama, npr. '/s5 sekunde. Tako će 
kišne kapi ostaviti dovoljno dugačke pruge, koje će u slici izgle- 
dati kao iskrice koje frcaju pri zavarivanju. Želimo je snimiti kišne 
kapi na površini vode, najbolje ih je snimati u nekom bazenu 
— također u protivsvjetlu i prema tamnoj pozadini — i to kad 
padaju debele kapi, koje na površini vode prave kolute. Ekspo- 
zicije moraju biti kratke. 


PO KIŠI Foto Milan Fizi 
Roleiflex, film 17/10 DIN, zaslon 4, eksp. '/,s sek. 

slikovitost pri tmurnom 


Za mnoge poznate slikare tačno se znade kojim su rasponom 
svjetla izrađivali svoje slike. Dok su neki skloni svjetlijim tono- 
vima, drugi vole tamnije. Slavni Rembrandt dramatizirao je svje- 
tlom u tami, tj. sa 7/g tamnih i "/a svjetlih tonova. Poznata je 
sklonost umjetnika _ prema pejzažima, ali uz neki naročit »šti- 
mung«, koji je na njih ostavio jak utisak. Mnogi pjesnici i knji- 
ževnici dali su sjajne opise tmurnih dana, u kojima se odvija 
neko zbivanje. Isto tako može i svaki napredni foto-amater u 
svojim snimcima dati pečat svoje ličnosti tražeći one motive 
kojima je najviše sklon. Tko zna »fotografski gledati i zapažati« 
naći će tip svojih motiva i onda kad nema sunčanog svjetla, uz 
uvjet da svoju pažnju usmjeri na svjetline na samim objektima, 
kojih ima uvijek u prirodi. 


svjetlo i sjaj 


U prirodi vlada kontrast. U nizu zgrada neke ulice jedna, 
svjetlije oličena, ističe se od ostalih i pri tmurnom vremenu. Ako, 
dakle, pomno gledamo oko sebe, zapazit ćemo mnoštvo objekata 
i stvari koje su svjetlije od svoje okolice, koje se sjaje, jer im 
glatka površina odražava i ono oslabljeno svjetlo, Tako, npr., 
na glatkoj površini vode imamo izvanrednu refleksiju rano u jutro, 
u predvečerje, pa i u noći. Sve što se zrcali, sjaji ili bijeli jače 
će osvijetliti film, a to treba iskoristiti, da bismo u slici dobili 
briljancu i pri tmurnom vremenu. Crno staklo kao podloga pri 
snimanju bijelog cvijeća dat će također lijepe odraze, kao i 
crno lakirana karoserija automobila, na kojoj možemo zapaziti — 
i snimiti — surealne oblike zgrada koje se odražavaju na njenim 
zaobljenim plohama. Lijepe efekte ne stvaraju samo svjetle nego 

.i tamne plohe, s tom razlikom što se na svjetlim plohama odra- 
žavaju tamni, a na tamnim plohama svjetli objekti. 


Prigodom snimanja pri tmurnom vremenu treba da 
pronalazimo motive u protivsvjetlu, ili takve mo- 
tive kojima se ističu vršna svjetla, ili da tražimo 
objekte koji se svojom vlastitom  svjetlinom ističu od 
tamnije okolice. 

U TOPLICAMA 
Contax, Izopan F 17/10 DIN, zaslon 5.6, eksp. '/o sek. 


Foto Branko Luš 


nakon kiše — sunce 


Kad se za vrijeme kiše ili tek što kiša prestane padati pojavi 
sunce, nastupa onih pet pravih minuta kad se može napraviti 
odličan snimak. Poslije kiše zrak je čist, a u protivsvjetlu sve se 
oko nas neobično sjaji: kućni krovovi, blato na cesti, a mokri 
asfalt u gradu blješti to jače što je sunce niže. Sve oko nas 
oživi u novom svjetlu i briljanci. Ali, pojavljuju se i kontrasti — 
od vršnog svjetla pa sve do potpune tame. 

Svjetlo, sjene, vršna svjetla, čitava ljestvica tonova, od blje- 
štave bjeline do potpune crnine, daju snimcima posebnu draž. 


Kao primjer neka nam posluži ova slika iz Stubičkih toplica, 
gdje ljudima uz toplu vodu u bazenu nimalo ne smeta padanje 
tople ljetne kiše. U gornjem lijevom uglu vide se prema tamnoj 
pozadini pruge od kapljica Kiše. 

nisko sunce 


Rano ujutro, prije izlaska sunca, imamo raspršenu svjetlost, 
jer sunce usmjeruje svoje zrake prema nebu, s kojeg se vraćaju 
na zemlju. | pri izlasku sunca izvor svjetla je nisko, sjene su 
dugačke i mekane, pa je to izvanredno povoljna prilika za 
snimanje. 

Jutro, u razno godišnje doba, na moru, uz rijeku, u šumi, 
na planinama i općenito u prirodi, uvijek će dati slike u kojima 
će se osjetiti neki poseban »štimung«, koji nam kasniji sati, sa 
suncem koje je visoko, ne mogu dati. 

Za vrijeme ljetovanja na moru dan počinje već poslije 3 sata 
ujutro, kad nastupa i najpovoljnije vrijeme za snimanje. Osim 
dugih i mekanih sjena, na snimku ćemo dobiti potrebnu briljancu 
i bolji kontrast nego što ih dobijemo u kasnijim satima. 

U predvečerje, prije zalaska sunca, također su sjene duge, 
ali se kvaliteta svjetla znatno razlikuje od jutarnjeg, jer obiluje 
crvenim zrakama, koje možemo primijetiti po boji neba i oblaka 
osvijetljenih posljednjim tracima sunca. 

Pred zalaskom sunca za brda, oblake ili more stojimo odu- 
ševljeni i nema foto-amatera koji u svojoj kolekciji snimaka ne 
bi imao i poneki takav snimak. Budući da se to mnogo snima, 
često takvi prizori djeluju više banalno nego originalno. To ipak 
ne znači da ih ne treba snimati, a'i treba birati prizore koji će 
pokazivati nešto novo na tu temu, pa će se to i u slici s inte- 
resom gledati. 

Crno-bije'e slike slične siluetama, u kojima ćemo imati samo 
dva tona: crni i bijeli, najzgodnije je snimati kad nema oblaka 
i u predvečerje, kad sunčana svjetlost više ne obasjava objekt 
snimanja nego nebo, koje se ističe svojom svjetlinom. Osamljena 
stabla na uzvisini, konstrukcije industrijskih postrojenja, obrisi 
spomenika itd., snimani odozdo prema gore, djelovat će kon- 
trastno, ali i dekorativno, s naglašenim grafičkim elementima. 
U jednostavnosti tonova sadržana je snaga djelovanja. Stoga 
se u savremenoj fotografiji posvećuje sve više pažnje takvim 
crno-bijelim motivima. 

U knjižicama MALE FOTO-BIBLIOTEKE već je bilo, a i u na- 
rednima će biti spomenute slike u osobito naglašenom crno- 
bijelom kontrastu. 


DAN SE BUDI Foto Zvonimir Brkan 

svjetlo u ateljeu 


Najprikladnije svjetlo za fotografiranje daje atelje u koji 
svjetlo dolazi odozgo, kao odraz svjetla s neba. Prozori ateljea 
okrenuti su prema sjeveru, tako da u prostoriju ne dolazi izravno 
sunčano svjetlo. Stručni su fotografi 80 godina fotografirali pri 
takvom svjetlu, a portrete ili grupe na suncu smatrali su u rasvjeti 
i kontrastu odviše nemirnima. U staklenicima vlada mirno polu- 
svjetlo, koje djeluje prirodno, svečano, ujednačeno i ugodno 
2a oko. Za rasvjetljavanje sjena — koje su i onako bile blage — 
upotrebljavale su se bijele plohe, a za reguliranje jačine svjetla 
bile su na svodu na nategnutim žicama pomične plave zavjese. 

I danas se veliki ateljei za modnu i reklamnu fotografiju 
i fotografiju u bojama nalaze na visokim zgradama. Pokazalo 
se da oni imaju razne prednosti: velik prostor za aranžiranje, 
može se snimati objektivima dugih žarišnih dužina, a i boje pri 
danjem svjetlu mnogo su prirodnije nego pri umjetnom svjetlu. 

Umjetno svjetlo učinilo je, doduše, fotografe neovisnima o 
promjenama koje sa sobom donosi danje svjetlo, tako da se 
može snimati uvijek, ali ipak umjetno svjetlo svojim često puta 
suvišnim efektima može slici dati neprirodan izgled. 

Što se tiče »prirodnog utiska«, snimanje u staklenom ateljeu 
pruža još uvijek izvanredne mogućnosti, osobito u rasporedu 
svjetline i tame, zbog čega takvo svjetlo osobito cijene oni sni- 
matelji koji snimaju slikare i kipare i njihove radove u ateljeima 
pri danjem svjetlu. Reprodukcije uljenih slika neće pokazivati 
refleksiju masne boje, kao što je često slučaj kad ih repro- 
duciramo uz umjetno svjetlo, a modeli od gipsa imat će pri 
takvim mirnom svjetlu prirodne sjene i bolje će prikazati struk- 
turu materijala nego uz umjetno svjetlo. 


Svjetlo s prozora također je prikladno za snimanje. 
Što je prozor veći propušta u sobu više svjetla. Uz prozor ima 
dovoljno svjetla za reproduciranje, snimanje djece i portreta, 
kao i raznih drugih predmeta i kombinacija i onda kad napolju 
ne sja sunce. Budući da svjetlo dolazi samo s jedne strane, na 
drugoj strani je duboka sjena, koju moramo rasvijetliti rasvjetnom 
plohom od bijelog ili srebrnastog kartona, a vršna svjetla _mo- 
žemo osvijetliti zrcalom. 


U ATELJEU Foto Zlatko Zrnec 


Roleicord Ill Xenar, Ferrania film 19/10 DIN, zaslon 5.6, eksp. !'/, sek. pri 
zastrtom nebu, bez ikakvog pomoćnog svjetla. 

o ponovo 


u kupelji 


Kad se već govori o mogućnostima 
snimanja pri raznim svjetlosnim okol- 
nostima, valja spomenuti da se i u 
parnim kupeljima može napraviti pokoji 
dobar snimak, svakako uz uvjet da to 
svjetlosne okolnosti dopuštaju. Inače se 
možemo poslužiti i blještavim svjetlom. 
Ne valja snimati u sumpornim kupelji- 
ma, jer od sumpora može na filmu 
nastati mnoštvo sitnih tačkica. 

Motivi za snimanje mogu se naći 
i u praonicama, kroz čiji prozor ulaze 
sunčane zrake i osvjetljavaju paru. 


U zadimljenim kavanama i prostorijama s velikom prozorima, 
kroz koje prodiru sunčane zrake, snimljeno je dosada malo 
uspjelih slika, iako takvi motivi mogu djelovati vrlo efektno. 

Dim, vatra i općenito svi motivi u kojima se nešto puši, pari 
ili praši, mogu biti motivi za snimanje, samo ih treba snimati 
u protivsvjetlu, pri kojem tanji slojevi postaju svjetliji. 


para 


Vjerojatno ste već vidjeli snimak 
lokomotive pod parom, Kad je vrijeme 
hladno, a nebo tamno, bjelina pare 
još se jače ističe. 

Dim i para stvaraju dojam dina- 
mike i snage. Lokomotiva pod punom 
parom stvara zastor, pred kojim se sve 
ono što je tamno bolje ističe. Ako ima 
sunca, onda tu pristaje protivsvjetlo, 
pri kojem će oblici pare dobiti svje- 
tlije obrube. 


DVA PLETIVA Foto Petar Jagetić 


Negativ 24 X 36 mm, septembar, 7 sati, Izopan ISS 21/10 DIN, 
zaslon 8, eksp. !/,s sek. Razvijeno u D 76. 


U ovoj slici majstora Jagetića imamo »zapažanje usput«, mali izrez iz prirode, 
koji u slici stvara asocijaciju u sličnosti dvaju pletiva. Dobar kompozicioni 
smještaj u okvir slike i neposredna jednostavnost mogu poslužiti kao primjer. 

godišnja doba 


Foto-amateri koji su aktivni čitavu godinu mogu pratiti pro- 
mjene koje se događaju iz jedno godišnje doba u drugo. Oni 
imaju u slikama čitav repertoar godine: proljeće, ljeto, jesen 
i zimu. 

Svako godišnje doba ima svoje motive, a mijenjaju se i 
»štimunzi«. Vrijeme nam može poslužiti kao zahvalna tema, s mo- 
tivima koji imaju i svoja simbolična obilježja. Tako, na primjer, 
drvo u cvatu simbolizira proljeće, ljudi na kupanju ili žitno polje 
znače ljeto, grana s posljednjim listom i tmurnim nebom ili suhi 
list na mokroj zemlji kao simboli jeseni, a drveće okićeno snije- 
gom bit će predstavnik zime. 

Motivi koji su karakteristični za pojedino godišnje doba 
uvijek nađu svoju primjenu. Ne samo da će biti lijepa ilustracija 
našeg albuma nego se mogu upotrijebiti za kalendare, reklame, 
i turističku propagandu. Važno je da motiv slike bude pregnantan 
i prikazan na najbolji način. Ali, to nije uvijek tako jednostavno. 
Suha grana s posljednjim listom i bijelim nebom, kao simbol 
jeseni, predstavlja tek polovicu vrijednosti, jer sebi većina ljudi 
jesen tako ne zamišlja. Stoga se možemo poslužiti foto-mon- 
tažom. Ono čega nema u jednom negativu možemo posuditi 
s drugog. 

POSLJEDNJI LIST Foto Josip Milković, Škola primijenjene 
umjetnosti, Zagreb 


Foto-montažom i povećanjem iz dvaju negativa stvorena je nova slika. 

na moru 


Ljudi iz unutrašnjosti oduševljeni su morem, na koje dolaze 
ljeti na kupanje i odmor. Mnogo vedrih dana, mirno ili valovito 
more, kupanje i bezbrižnost. U slikama za propagandu turizma 
nema uzburkanog mora i tmurnih oblaka, kao što se nad njim 
nadvijaju u kasnoj jeseni, zimi i u rano proljeće. Odmor treba 
da bude vedar u svakom pogledu, a slike uzburkanog mora s te- 
škim oblacima ne bi djelovale privlačno za turiste. 


Međutim, foto-amater bi trebao doživjeti i snimati baš takve 
prirodne pojave i promjene koje se događaju na moru »izvan 
sezone«, kad se more probudi i pokazuje svoju elementarnu 
snagu. Refleksi svjetla na valovima, njihova igra uz kamenite 
obale, oblaci svih gustoća i oblika, uz ostale atmosferske pro- 
mjene, pružaju neiscrpno bogatstvo u izboru motiva, u kojima 
ima više dinamike nego u snimcima ljeti. 


O snimanju na moru bit će opširnije govora u knjižici MALE 
FOTO-BIBLIOTEKE br. 6 »Na moru i planinama«, zbog čega je 
ova vrsta snimanja u ovoj knjižici spomenuta samo uzgred. 


NEMIRNO MORE Foto Milan Fizi 
Roleiflex, 9 sati, tmurno vrijeme, Izopan 17/10 DIN, zaslon 8, eksp. '/so sek. 


neobična svjetla 


Među raznim prirodnim fe- 
nomenima snažan dojam ostav- 
lja na čovjeka bljesak munje u 
noći. Možemo ga snimiti svakom 
kamerom, i to vrlo jednostavno. 
Kameru postavimo na tronožac 
ili na prozor u pravcu gdje oče- 
kujemo bljesak. Daljinu posta- 
vimo na neizmjerno, zaslon na 
br. 5.6 (kod filma 17/10 DIN). 
Zatvarač ostavimo otvoren, pa 
će se bljesak sam ocrtati na 
filmu. Tako možemo jedne večeri 
napraviti niz snimake, da i njih 
imamo u kolekciji, jer ih kasnije 
možemo i spajati s drugim ne- 
gativima i napraviti montaže 
ako originalni snimci sami po 
sebi ne djeluju cjelovito. 

Na_isti način prave se 
snimci vatrometa. S kamerom se 
postavimo na prikladno mjesto, i 
zatvarač na kameri ostavimo MUNJE SIJEVAJU 
otvoren, a svjetlo raketa i nji- Foto S. Đorđević 
hovo raspršavanje u zraku samo 
će se ocrtati na filmu. U jedan snimak može se zahvatiti i više 
raketa, da bi se bolje popunio prostor u slici, jer će tako i sam 
vatromet izgledati u slici bogatiji, 

Među neobična svjetla za snimanje treba ubrojiti još krije- 
sove i logorske vatre, cestu u noći osvijetljenu farovima automo- 
bila, snimke po mjesečini, zvjezdano nebo itd. 


Kad je pun mjesec, a na nebu nema oblaka, može se, ekspo- 
zicijom od 4-5 minuta, uz zaslon 4 i film 17/10 DIN, napraviti 
uspjeli snimak. Ako uzmemo dužu ekspoziciju, na primjer 10-15 
minuta, negativ će nam izgledati kao da je snimljen po danu, 
i u slici se gotovo neće osjetiti mjesečina. 

Utisak mjesečine može se postići i snimanjem uz pomoć 
crvenog filtra, kao i tamno razvijenim snimkom pokrajine, sni- 
mljene po danu. 

umjetno svjetlo 


Svako svjetlo koje dolazi iz nekog drugog izvora a ne od 
sunca nazivamo zajedničkim nazivom: »umjetno svjetlo«. 
Ono nastaje izgaranjem i usijavanjem. Fotografirati možemo uz 
svako svjetlo, počevši od žigica, svjetla svijeće, petrolejke, plin- 
skog svjetla, vatre ili usijanom niti u žarulji, usijanim živinim 
parama putem električne struje itd. 

Uvijek se radi o jačini svjetla, jer što je ono jače to će nam 
ekspozicije biti kraće. Jedna zapaljena žigica prije će izgorjeti 
i opaliti nam prste nego što će svojim svjetlom ocrtati sliku na 
filmu, jer joj je svjetlo preslabo. Ali, ako odjednom zapalimo 
30 žigica, jačina svjetla bit će im dovoljno jaka da možemo 
snimiti portret čovjeka. 

Najveći nedostatak umjetnog svjetla jest u tome što daje 
više topline nego svjetla. U posljednje je vrijeme i u tom pogledu 
učinjen napredak: fluorescentne cijevi daju dovoljno jako svjetlo 
i malo griju, a elektronske bljeskalice svojim kratkim i snažnim 
bljeskom praktički nemaju vremena da se zagriju. 

Bojeni sastav umjetnog svjetla razlikuje se od danjeg. Svjetlo 
električnih žarulja u noći je žućkasto, vatra u kojoj izgaraju 
drva daje žuto-narančasto-crveno svjetlo, a nemaju plavog dijela 
spektralnih boja, koje na film djeluje najjače. Zbog toga je naj- 
bolje uz umjetno svjetlo snimati na pankromatskim filmovima i 
pločama, jer su oni osjetljivi i na crveno, kojega u umjetnom 
svjetlu ima najviše. Žarulja može dati i bijelo svjetlo ako se jako 
usijava, tj. kad je pod većim naponom struje, ali takve žarulje 
imaju i kraći vijek. 

Pri određivanju ekspozicije pomoću električnog mjerila ta- 
kođer postoji razlika. Selenska ćelija u mjerilu najviše je osjetljiva 
na plave zrake, a budući da njih u umjetnom svjetlu ima naj- 
manje, potrebno je upotrijebiti malo dužu ekspoziciju. 


i o m rp i a a pr e a o O JE 
Kako danje tako i umjetno svjetlo ima razne gradacije. 
Umjetno svjetlo djeluje tvrđe što se više njime približimo 
objektu snimanja. Pri tome i sjene postaju oštrije i tamnije. 
Udaljavanjem izvora svjetlosti od objekata snimanja ono 
postaje mekanije, jednoličnije, ali i slabije. 
an i. i E... 


Akt snimljen uz plavu medicinsku Vitalux žarulju. Film 17/10 DIN, zaslon 5.6, 
ekspozicija 1/s sek. 

bljeskavo svjetlo | 
| 
Otkad postoji fotografija postojala | 
je i težnja snimatelja da budu ne- 
ovisni o promjenljivom danjem svjetlu. 
Postoji velik broj objekata koji se na 
danjem svjetlu uopće ne mogu sni- 
miti. Danas smo u tom pogledu ne- 
ovisni, jer svjetlo uvijek možemo po- 
nijeti sa sobom. 


Magnezij i aluminijev prah, 
uz dodatak stroncijeva, torijeva ili cir- 
konijeva nitrata ili kalijeva hiperman- 


gana, dat će — prema količini izmiješanog praška — veoma snažan 
bljesak. On, međutim, donosi sa sobom i razne neugodnosti: dim, 
opasnost od iskara, koje mogu upaliti razne lakozapaljive pred- 
mete, a postoji i opasnost od eksplozije. Za osvjetljavanje poje- 
dinačnih snimaka može se nabaviti u trgovinama u kesicama ili 
bočicama. 


Vaku-bljeskalice postoje u obliku male staklene 
kruškice ispunjene aluminijskim folijama ili veoma tanko rezanim 
nitima. Pale se strujom iz džepne baterije, a bljesnu s izvjesnim 
zakašnjenjem. Mogu se upotrijebiti samo jedanput, to jest kad 
jednom bljesnu, istroše se i možemo ih baciti. 


Elektronska bljeskalica izazvala je u posljednjim go- 
dinama pravu revoluciju u fotografiji. Sastoji se od male cijevi 
napunjene plemenitim ksenon plinom, malog akumulatora i kon- 
denzatora. Kad struja iz akumulatora poteče u kondenzator i u 
času kad sinhronizirani zatvarač u kameri napravi kontakt, u 
maloj cijevi sa ksenon plinom nastane kratki spoj. Plin se u cijevi 
užari i stvori snažan bljesak brzinom od 1/10 sekunde ili još 
kraćom. Na taj se način snimak eksponira automatski, tako da 
se mogu zahvatiti i najbrži pokreti. Reporteri često snimaju uz 
pomoć elektronske bljeskalice i po danu osvjetljavajući njima 
sjene. Općenito služe za snimanje raznih situacija, bez obzira 
na svjetlosne okolnosti. 


O snimanju bljeskavim svjetlom bilo je govora i u knjižici 
MALE FOTO-BIBLIOTEKE br. 2 »Zima u slici« na str 38. 

rezerva svjetla 


j svjetla znatno su proširila _horizonte fotografije i 
dti tome i tamo gdje: prirodni svjetlosni uvjeti nisu 
povoljni, kao što je slučaj na raznim sastancima, dare s 
u društvima, na zabavama itd. Za snimanje djece i č ne 
obitelji možemo jednostavno naš stan pretvoriti u uo atelje. 

Plesne i druge scene na pozornici, u varieteu i za m 
mogu se uz pomoć elektronske bljeskalice »zahvatiti u da ad 
tj. u vršnoj tački nekog zbivanja. Bljeskalice čine veli e uje 
i foto-reporterima, koji uvijek mogu napraviti aktuelan Zia ai 
i onda kad se ljudi nalaze u pokretu, jer je brzina bljeska brža 

ji okreta. Ao 
Ke E prizor s radio-emisije za djecu, koji je zahva- 
ćen bljeskalicom, kao jedinim mogućim sredstvom za snimanje u 


takvim i sličnim prilikama. 


RADIO-EMISIJA 
ZA DJECU 
Foto Zlatko Zrnec 
Roleicord Ill,  Xenar, 
Ferrania_ 19/10_DIN. 
Snimak elektronskom 
bljeskalicom uz — za- 
slon 11. 


35 


ULAZ U PAVILJON NA VELESAJMU 


Foto prof. Vladimir Susić 
Haselblad kamera 6 X 6, Isopan ISS film, zaslon 4.5, eksp. '/s sek. 
Razvijeno u »Višedin« razvijaču. 


svjetla u noći 


Naše iskustvo i naša kolekcija snimaka bili bi nepotpuni bez 
noćnih snimaka. U noći je pred nama kontrast svjetla i tame, u 
kojem možemo birati motive veličanstvena izgleda. 


Po kiši asfalt gradskih ulica reflektira svjetlo ulične rasvjete 
i rasvjete izloga, i uslijed refleksije postaje sve oko nas svjetlije. 
Snimanje na ulici je zanimljivije pri kišovitom vremenu nego kad 
je suho. Prilikom biranja motiva treba pripaziti na smještaj 
svjetlih tačaka u polje slike. Glavna svjetla treba grupirati više 


u sredinu; nije zgodno ako se na tamnoj slici bijela tačka nalazi 
uz sam rub slike, 


Za snimanje u noći trebamo: tronožac, džepnu svjetiljku, a 
ako kiša pada — i kišobran, zatim sjenilo pred objektivom i viso- 
koosjetljivi film. Dužina ekspozicije ovisi o jačini svjetla, brojci 
zaslona i osjetljivosti filma. 

nove mogućnosti 


Svjetla u noći postaju u gradu sve jača. Fluorescentne cijevi 
kao rasvjeta u izlozima, pred ulazima u razne zgrade i slično, 
daju dovoljno svjetla da možemo snimati i iz ruke, uz uvjet da 
kamera pri okidanju bude u ruci potpuno mirna. si 

Za snimanje imamo dovoljno svjetla. Još treba da a 
visoku osjetljivost filma od 23/10 DIN ili još višu kod 3-X Bir 
svjetlosnu jačinu objektiva snimajući otvorom od 1:3,5, 1:2. 
ili 1:2, a film razvijemo u jednom od savremenih razvijača, 
Najnoviji fenidon razvijači ne samo da negative mani 
daju sitno zrno nego imaju i svojstvo da iz negativa izvuku 
i najslabiji trag koji je ostavilo svjetlo. Kao primjer možemo 
spomenuti »Višedin« razvijač prof. Susića. Ako, na primjer, i 
mamo portret u ateljeu na Efka filmu 17/10 DIN, uz zaslon 5.6, 
potrebna je 


za Kodakov D 76 razvijač ekspozicija od !/5 sekunde, a 
za Susićev »Višedin« razvijač samo ...1/»5 sekunde. 


lije Brežan 
REFLEKSI Foto Julije Breža 


tvornice 


Snimanje industrijskih objekata postaje sve važnija grana 
fotografije. U razno godišnje doba i u raznim svjetlosnim okol- 
nostima mijenja se vanjski izgled industrijskih objekata, Iz igre 
svjetla i sjene, komponiranjem linija, smjerova i tonova, mogu 
se snimiti industrijski objekti ne samo kao dokumenti koji zani- 
maju tehničare nego se, iskorištavajući razne efekte, može stvoriti 
slika koja će biti zanimljiva za svakoga. 

nova stubišta 


Kao što su nekad bila za snimanje aktuelna »stara dvorišta« 
tako su danas aktuelna »nova stubišta«, Ne prođe nijedna izložba 
a da se na njoj ne vidi po nekoliko spiralnih i ostalih oblika 
stepenica u novim građevinama. 

Stubišta se mogu bolje snimiti pri raspršenom svjetlu za 
oblačnog dana nego pri jakom svjetlu, jer su tada prejaki 
kontrasti. 


STUBIŠTE NOVE ŠKOLE NA TREŠNJEVKI 


Foto K. Pavlic, Škola primijenjene umjetnosti, Zagreb 
Ploča: Efka-Pan 17/10 DIN, Angulon objektiv širokokutni, zaslon 11, 


eksp. '/ja sek. Razvijeno u Višedinu. 
| sh 


Ul 

primjena filtara 


Pri danjem svjetlu pred objektiv stavljamo filtar, da bismo 
korigirali prenos boja u tonove. Kad nema jasnih boja, kao 
što je slučaj za oblačnog ili kišovitog vremena, filtar nije po- 
treban, jer će pankromatski film, osjetljiv. na boje, registrirati 
boje u ispravnom odnosu i svjetlini tonova. 

Za snimanje pri oblačnom vremenu, kad želimo istaći oblake, 
dovoljan će nam biti svjetli žuto-zeleni filtar. Kad upotrebljavamo 
oh moramo ekspoziciju produžiti za 1 do 2 puta, prema gustoći 
iltra. 

Umjetno svjetlo odgovara pankromatskom filmu, i kad sni- 
mamo uz svjetlo žarulja ili bljeskalica nije nam potreban filtar, 


Postoji i polarizacioni filtar, koji ublažava refleksiju na objektu 
snimanja. 


crveni filtar 


Crveni filtar zahtijeva produženje ekspozicije za 8 puta, a 
narančasti 4 puta. Stoga će nam pri snimanju sa crvenim filtrom 
svakako biti potreban tronožac. 


foto-trikovi 


Fotografski trikovi pružaju nam-bezbroj mogućnosti da u slici 
stvorimo dojam da pada kiša ili snijeg, da prikažemo nešto izvan- 
redno, kako bismo pojačali vrijednost motiva. Uvijek kad s nekim 
motivom nismo potpuno zadovoljni, kad prikaz u slici želimo 
pojačati, dopuniti ili slici dati nov i neobičan izgled, možemo 
pribjeći tehničkim pomagalima, svojstvenim 'samo fotografiji, i 
pomoću njih možemo pojačati slikovitost slike i snagu djelovanja. 
Trikovi se izvode prilikom snimanja — kao što je slučaj s crvenim 
filtrom — zatim pri povećavanju ili kemijskom preradom negativa. 
To je veoma zanimljiv rad, pri kojem se uvijek mogu otkriti nove 
mogućnosti. Tako rade i najveći majstori umjetničke fotografije. 

mjerilo za ekspoziciju 


Danas više nije problem, kao što je bio 
nekada, kroz objektiv propustiti tačnu koli- 
činu svjetla da negativ bude »tačno ekspo- 
niran«. Za određivanje ekspozicije, odnosno 
mjerenje jačine svjetla na objektu koji že- 
limo snimiti služimo se električnim mjerilom. 
Ono nam pokazuje jačinu svjetla kojim ras- 
polažemo. Našim subjektivnim prosuđivanjem 
odoka mogli bismo jačinu svjetla pogrešno hd 


ocijeniti, a takvo se stjecanje iskustva skupo 
plaća pogrešno eksponiranim snimcima. 

Električno mjerilo za svjetlo postoji kao zasebna mala spra- 
vica, a u posljednje vrijeme u sve više tipova kamera ugrađeno 
je u kućici, tako da predstavlja njezin sastavni dio, 


Na mjerilu za svjetlo najprije postavimo oznaku za osjetljivost 
filma na kojem snimamo, a zatim otvor na mjerilu usmjerimo 
prema objektu koji snimamo. Kazaljka će nam pokazati »vrijednost 
svjetla«. Na ljestvici mjerila možemo zatim očitati ekspoziciju 
koja odgovara za svaku brojku zasiona. Jasno je da pri posve 
slabom svjetlu nema dovoljno svjetlosne energije da bi mogla 
pokretati kazaljku mjerila i ne preostaje nam drugo nego da 
ekspoziciju odredimo prema svojem ili tuđem iskustvu. 


Dugih se ekspozicija nikad ne smijemo bojati ako snimamo 
čvrsto postavljenom kamerom. U prilog dužih ekspozicija govori 
i činjenica da će negativ imati bolje zacrnjenje u razvijaču, bolju 
briljancu i više pojedinosti u sjenama, ako smo ga eksponirali 
dugo i tako dali i slabom svjetlu prilike da djeluje na film i da 
na njemu ostavi svoj trag. Na snimcima snimljenima po kišnom 
vremenu i raspršenom svjetlu često ćemo se začuditi bogatstvu 
sitnih pojedinosti koje smo dobili u negativu i u slici. Svjetlo je 
bilo mirno, jednolično, bez kontrasta i velikih skokova iz svjetla 
u tamu. Do izražaja su došle svjetline objekta, a ne efekti svjetla. 
Potrebno je, dakle, razbiti strah od snimanja pri vremenu bez 
sunca, kao i bojazan pred dužim ekspozicijama. 


—.—.—.—.—.——.d...a... e 


Slike snimljene po kišnom i tmurnom vremenu sadr- 
žavat će bogatstvo sitnih pojedinosti. Stoga, snimajmo 
u vrijeme kad ne sja sunca i ne izbjegavajmo duge 
ekspozicije. 


pu. =. u ie i LG Pi E i I 

tehnika snimanja... 


Kao što nam je već poznato, fotografirati se može sve što je 
osvijetljeno makar i vrlo slabim svjetlom. 

Snimati možemo svakom kamerom, naravno ako je ispravna. 
Svjetlosno jaki objektivi mogu opravdati svoju jačinu (i cijenu) 
kad snimamo pri vrlo slabom svjetlu. Ako nam je objektiv slabiji, 


ekspozicija će biti nešto duža, pa će i u tom slučaju slika biti 
dobra. 


Pri snimanju treba na kameri izvesti ove radnje: 


1. Postaviti udaljenost od kamere do objekta koji snimamo 
i u slici želimo dobiti oštrog. Kod različitih kamera postavljanje 
udaljenosti je različito. Kod kutijastih (box) kamera imamo »fiks- 
fokus«, Kod njih je od 3 metra dalje sve oštro. Kod drugih se 
kamera udaljenost postavlja pomicanjem prednjeg sistema objek- 
tiva_ ili čitavim objektivom. Udaljenost ćemo u svakom slučaju 
najtačnije odrediti »daljinomjerom«, koji je kod mnogih kamera 
ugrađen u kućici i spojen s objektivom. 


2. Odrediti veličinu zaslona kroz koji svjetlo pada na objektiv. 
Najbolje se služiti »ekonomičnim zaslonom«, a taj je brojka 5.6 


ili 8. Međutim, ako je zbog slabog svjetla ili brzine kretanja 
objekta potrebna kratka ekspozicija, otvorit ćemo zaslon na brojku 
4, 3.5, 2,8 ili 2, jer što je brojka zaslona manja kroz objektiv 


prolazi više svjetla i ono brže djeluje na film. 


3. Odrediti tačnu ekspoziciju, tj. kroz objektiv propustiti ni 
više ni manje svjetla nego što je potrebno da nam film bude 
— kao što se obično kaže — normalno osvijetljen. Tablicu za 
ekspozicije »pri dobrom svjetlu« naći ćete u knjižici MALE FOTO- 
BIBLIOTEKE br. 1 »Motivi svagdje na str. 19, za »loše svjetlo« 
u ovoj knjižici na str, 8, a o električnim mjerilima za svjetlo 
govorili smo na prethodnoj stranici. 


Zatim slijedi: određivanje izreza kroz tražilo, čvrsto držanje 
kamere, da nam u času ekspozicije ne vibrira, mirno okidanje, 
i to kod dužih ekspozicija pomoću žičnog ispružača, a kad je 
motiv snimljen, ne smijemo zaboraviti film pomaknuti odmah na 
narednu brojku. 


Kad je čitav film snimljen, premotat ćemo ga do kraja, izva- 
diti iz kamere, i to u sjeni, zamotat ćemo ga u staniol da se ne 
osvijetli i što prije razviti da vidimo naše uspjehe. 

...i pomoćna sredstva 


« 


je objekt snimanja nepokretan, duža nam ekspozicija ne 
kaže (ha: brige. Ali, kad snimamo ljude, djecu ili aa 
drugo što se kreće, morat ćemo snimati kraćim ekspozicijama, o 
kraćima što je objekt kretanja bliže kameri. Pri tom ćemo se 
morati zadovoljiti s manjom oštrinom u dubinu, ali izoliranje em 
potrebnog pomoću neoštrine samo će pojačati djelovanje onog 
što je kao motiv važno. 


Iz ruke možemo snimati koi ekspozicijama : 

1 Yao, 1 i 11 sekunde, bL % 
deka oi et je Pa pritiska na okidač kameru držimo u 
ruci čvrsto, stisnuvši laktove uz tijelo. Praksa je pokazala da niti 
"igo sekunde ne pruža uvijek jamstvo da će snimak pri većem 
povećanju biti savršeno oštar. s ' 

Sa tronošca treba snimati sve snimke za 
Hi koje je potrebna duža ekspozicija, kao na 
\ primjer "/so, "os: 1» Vs, "/ sekunde ili duže. 
ma Može se, doduše, iz ruke snimati i 1/25 sekunde, 
j \ ali pri tom nismo sigurni da nam veće pove- 
| I ćanje neće biti neoštro. 
I Tronožac je praktično i neophodno po- 
D+ magalo svakog ozbiljnog snimatelja koji voli 
da su mu negativi oštri. Svakako, tronožac 
treba da bude čvrst i stabilan, jer ako se na 
njemu kamera trese, nema od njega koristi. 


Za izlete je vrlo praktičan mali »džepni 
stativ«, koji se može pričvrstiti na stolac, 
stol, prozor ili drvo. Neki foto-amateri koji 
snimaju težim kamerama, na primjer zrcalno ' 
refleksnim, privežu za dno torbice lančić ili dil 
uzicu, kojoj na drugu stranu stanu nogom, 
tako da se kamera zategne i da u ruci bude 
stabilnija. ' 

Sjenilo pred objektivom potrebno nam je 
u svakoj prilici, jer služi za zaštićivanje objek- 
tiva od kiše, a kad je sunce, sprečava ulazak 
svjetla sa strane u objektiv, na čijim se 
glatkim površinama reflektira i time zamu- 
ćuje sliku. m 

Kad snimamo po kiši, ne zaboravimo ka- 

meru zaštititi kišobranom. 

filmovi za snimanje 


Osjetljivi sloj, koji je tanko nanijet na pod- 


logu od stakla ili tankog celuloida, ima razna 
svojstva o kojima dosada nije bilo govora, 
Stručni fotografi snimaju na pločama i plan- 


, j filmovima, a foto-amateri obično na filmovima, 
i to srednje osjetljivosti, kao što je, na primjer, 17/10 
DIN ortopankromatski, koji ima briljantnu gradaciju i dovoljno 
sitno zrno. Ta osjetljivost na svjetlo smatra se univerzalnom za 
sva vanjska snimanja. Svakako, tko želi svoje male negative po- 
većati na velike formate, uzet će nižeosjetljiv film, a za slabije 
svjetlo prednost će dati visokoosjet'jivim fi!movima, da može sni- 
mati kraćem ekspozicijama, 

Filmovi se proizvode: 

Smotani vel. 4X6.5 i 6X9 s drvenim kalemom, 

Plan filmovi 6.5X9, 9X12, 10X15 i veći. 


Perforirani film 35 mm širine u vrpcama po 1.60 metara ili na 
metre, pakovan u raznim dužinama. 


»FOTOKEMIKA« proizvodi tri osjetljivosti filmova: 17/10 DIN 
s normalnom ortopankromatskom, 20/10 DIN s normalnom pan- 
kromatskom i 25/10 DIN s ultrapankromatskom emulzijom. Visi- 
nom osjetljivosti na svjetlo proširene su mogućnosti fotografiranja, 
Jer veće osjetljivosti dopuštaju kraće ekspozicije, kao što su po- 
trebne pri snimanju djece, u sportu i snimanju drugih objekata 
koji se nalaze u pokretu. 

Film je najbolje razvijati u dozi ili tanku, gdje ne dolazi 
u doticaj s prstima. Najbolje je razvijati u potpunom mraku ili 
Uz posve tamni, za tu svrhu posebno izrađeni tvornički filtar. 
Najbolje je nabaviti gotov razvijač u tekućini ili u prahu, a isto 
tako i gotovu kiselu fiksirnu kupku. Domaća tvornica »FOTO- 
KEMIKA« proizvodi pouzdane kemikalije za foto-amatere koji 
sami razvijaju svoje filmove. 


msa ——- mmm... 


..Novi EFKA filmovi imaju sve prednosti savremenog 
načina snimanja. »FOTOKEMIKA« proizvodi i filtre za 
tamne komore. Uz tvorničke kemikalije za razvijače i fiksir 
nalazi se uputa, koju je dobro pročitati, jer daje savjete 
za rad. Osobito je važna toplota razvijača, jer svaka pro- 
mjena toplote mijenja vrijeme razvijanja. 


=. i. a. jea | 

fotografski papiri 


O pravilnom izboru fotografskog papira ovisi Kvaliteta slike. 
Oni, kao i filmovi, imaju svoje karakteristike, koje je dobro znati. 


GRADACIJU fotografskog papira potrebno je odabrati prema 
karakteru negativa, na primjer: 

kad je negativ normalan, tj. posjeduje normalan kontrast 
i sve pojedinosti u sjenama, treba uzeti normalnu gradaciju 
papira, na primjer FOKEMBROM s oznakom N ili S; 

ako je negativ proziran, tanak i premalo kontrastan, 
najbolje mu pristaje tvrda ili ekstratvrda gradacija 
papira. FOKEMBROM, na primjer, ima oznaku C ili V; 

ako je negativ kontrastan, gust i prejako pokrit, po- 
trebno je uzeti papir mekane gradacije, kao što je FOKEM- 
BROM s oznakom D. : 


POVRŠINE treba birati takve da budu u skladu s motivom: 
i da podignu njegovu vrijednost: 

Bijela ili šamoa sjajna pristaje za amaterske i sve tehničke 
snimke u kojima treba da se vide sve sitne pojedinosti. Na tan- 
kom papiru sjajne površine može se izvesti visoki sjaj. 

Bijeli polumat ili mat pristaje pokrajinama, grupama i osta- 
lim motivima kojima visoki sjaj nije potreban. To je univerzalna 
površina, koja pristaje većini snimaka. 

Bijeli raster je za portrete, snimke djece i za sve negative 
koji su retuširani ili im se želi prigušiti zrno. 

Bijeli ili šomoa kristal za snimke na snijegu, u protivsvjetlu 
i za motive s lijepom igrom svjetla i sjene. 

Osim toga, postoji još i nekoliko drugih površina, o kojima * 
možemo dobiti podatke prilikom kupovanja fotografskog: papira. 

CSJETLJIVOST na svjetlo biramo prema tome da li ćemo ne- 
gative kopirati ili povećavati. | 

Klorno-srebrni FOKEMKONTAKT manje je osjetljiv i služi samo 
za kontaktne kopije, amaterske snimke, dopisnice i slično. 

Klorobrom-srebrni FOKEMBROMAKS je srednje osjetljiv, a 
dobro služi za kopiranje kao i za povećavanje. 

Daje slici tople smeđe-crvene tonove. 

Bromosrebrni FOKEMBROM visoko je osjetljiv 
i služi samo za povećavanje. Nalazi se u prodaji 
u dvije vrste: FOKEM i EXTRA. 


na kraju... 


Dobri snimci mogu se napraviti bez obzira na vrijeme, a novi 
motivi mogu se pronaći »uz svako svjetlo«. Slike snimljene pri 
nekom naročitom svjetlu nose u sebi nešto osobito, razlikuju se 
od standardnih snimaka pri sunčanoj svjetlosti, koja danas više 
nije odlučna za uspjeh ili neuspjeh slike. Danas se više cijene 
one slike u koje je uloženo više truda, koje su nesvakidašnje i 
iz kojih se osjeća neki poseban čar, a taj čar može dati i slabije 
svjetlo. 


U fotografiji ne smije biti mirovanja i zastoja zbog toga što 
napolju pada kiša, što su se na nebo navukli teški oblaci, spustila 
magla ili pao snijeg, jer kako se vrijeme mijenja, tako i mo- 
tivi mijenjaju svoj izgled. Svaka promjena u prirodi može stvoriti 
nov sadržaj, može stvoriti neobično ozračje i dati slici poseban 
karakter. 


Fotografska se tehnika za nas.obilno brine. Imamo svjetlosno 
jake objektive, automatizirane kamere, visokoosjetljive filmove, a 
imamo i umjetna svjetla, tako da smo potpuno neovisni o svim 
promjenama u danjem svjetlu. 


I na kraju, da sumiramo prednosti koje nam daje fotografi- 
ranje »uz svako svjetlo«: 


— možemo se aktivno baviti. snimanjem čitavu godinu, 


— umanjujemo strah i famu da se fotografirati može samo 
pri idealnim svjetlosnim okolnostima. 


— upoznajemo se s maksimalnim mogućnostima koje nam 
pruža današnja fotografska tehnika. 


— stječemo iskustvo za snimanje uz svaki svjetlosni izvor i 
postajemo neovisni o snimanju samo pri sunčanom svjetlu, 


— ne uskraćujemo sebi zadovoljstvo snimanja za vrijeme svih 
četiriju godišnjih doba, i 

— postajemo svestrani u fotografiji i time jačamo svoju samo- 
svijest, volju i odlučnost. 


Sklopimo li prijateljstvo sa svakim svjetlom koje na filmu može 
ocrtati sliku, proširili smo svoj akcioni radijus fotografiranja. 

MALA FOTO-BIBLIOTEKA 


Urednik: 
Branko _Gjurgjan 


Izdaje: 
»EPOHA«, Zagreb 


Za izdavača: 
Ljubo Grubor 


Štampa: 
»Vjesnik« pogon Il, Zagreb 


DOSADA IZAŠLO 


MALA FOTO-BIBLIOTEKA 


oosJaAmaonP> 


. Motivi svagdje 
. Zima u slici 


Uz svako svjetlo 
Kompozicija slike 
Čovjek u slici 

Na moru i planinama 


. Fotografska kamera 
. Film i filtar 

. Tehnika razvijanja 
. Povećavanje slika 

. Oplemenjivanje 

. Slike govore 

. Foto-reprodukcije 

. Noćne snimke 

. Zbirka recepata 

. Fotografija na stolu 
. Retuš i popravak slika 
. Foto-trikovi 


